Gingoog City

Gingoog er en by på Filippinene, i provinsen Misamis Oriental på øya Mindanao. Den befinner seg 122 km øst for byen Cagayan de Oro og 74 km vest for Butuan City. Ved folketellingen i 2015 hadde den 124 648 innbyggere. Byen er kjent for mange fosser i sitt kommuneområde.

Navnet 
Gingoog er et ord på språket manobo som betyr «lykke til». Derfor har byen et kallenavn som lyder «The City of Goodluck».

Språk 
Hovedspråket i området er cebuano, men innvandring fra andre landsdeler har bragt med seg språkene ilongo, tagalog, higa-onon, kinesiske språk og engelsk.

Barangayer 
Gingoog City er inndelt i 79 barangayer.

Historie 
De første kjente beboere i området var av manobofolket. De bodde i et område som tilsvarer den moderne barangayen Daan Lungsod, og som etterhvert utvidet seg til den nedre vestsiden av Gingoog. Grunnleggelsen av Gingoog blir datert til året 1750. Grunnleggerne var katolske misjonærer tilhørende ordenen fransiskanerrekollektene.

I 1868 fikk den status som pueblo, og i 1903 ble den en forvaltningsenhet, kommune, under den amerikanske koloniregjeringen. Kort tid etter ble den tilbakeført til lavere nivå, til en barrio under kommunen Talisayan, men så ett år etter en egen kommune igjen.

Den 18. juni 1960 ble Gingoog med Republic Act Nr. 2668 elevert til bystatus av president Carlos P. Garcia.

Referanser

Eksterne lenker 
 
 Encyclopædia Britannica

Byer på Filippinene
Misamis Oriental
Etableringer i 1750
Etableringer i 1960